
REZUMATUL CURSULUI 


Tema 1. DEFINITIA, OBIECTUL SI CONTINUTUL PSIHOPATOLOGIEI 


Psihopatologia este un studiu sistematic al trăirilor anormale, cunoaşterii şi 
comportamentului; studiul manifestărilor tulburărilor mintale. Psihopatologia poate fi clasificată în: 
descriptivă (observare, fenomenologie), explicativă (psihodinamică, structuralistă, cognitivistă, 
comportamentală). Psihopatologia are legături directe cu: psihologia, psihiatria, ştiinţele umane 
(antropologia), psihoterapia şi prin acestea cu neuropsihologia şi ştiinţele naturii. 


MODELE ÎN PSIHOPATOLOGIE 

Principalele modele (abordări) descries în psihopatologie sunt: Modelul ateoretic, Modelul 
behaviorist (comportamentalist), Modelul biologic, Modelul cognitivist, Modelul dezvoltării, 
Modelul ecosistemic Modelul etnopsihopatologic, Modelul etologic, Modelul existentialist, 
Modelul experimental, Modelul fenomenologic, Modelul psihanalitic, Modelul social, Modelul 
structuralist. 


CONCEPTUL DE NORMALITATE 

Normalitatea, adică sănătatea, în cazul nostru cea mintală pare a fi o vastă sinteză, o 
rezultantă complexă a unei mulțimi de parametri ai vieţii organice şi sociale, aflați în echilibru 
dinamic, ce se proiectează pe modelul genetic al existenţei individuale, nealterat funcțional şi 
morfologic, în istoria sa vitală. Manifestarea acestei stări de sănătate ar fi existenţa unei judecăţi şi a 
unei viziuni realist-logice asupra lumii, dublate de existenţa unei discipline psihologice şi sociale, 
pe fundalul bucuriei de a trăi şi al echilibrului introversie-extroversie. Normalitatea poate fi privită 
din diferite perspective: normalitatea ca sănătate, normalitatea statistică, normalitatea ideală, 
normalitatea ca proces. 


Tema 2. PSIHOPATOLOGIA PERCEPȚIEI 


TULBURĂRILE SENZATIILOR 

Hiperestezia este reprezentată de o coborâre a pragului senzorial, resimţită de subiect ca o 
creştere neplăcută a intensității senzatiilor privind un singur analizator sau ansamblul lor — 
hiperestezie generală., Hipoestezia reprezintă creşterea pragului senzorial, însoţită de diminuarea 
intensității senzatiilor, cu scăderea numărului de excitanti receptati,Sinestezia constă în perceperea 
simultană pe o cale senzorială diferită a unui stimul receptat la nivelul unui analizator (ex. Auditie 
colorată). 


TULBURĂRILE PERCEPȚIEI (vezi manualul pentru completare) 


AGNOZIILE reprezintă deficite psiho-senzoriale, care determină incapacitatea subiectului 
de a recunoaşte obiectele după calităţile lor senzoriale, analizatorii (receptori periferici şi cale) fiind 
intacti. 


ILUZIILE 

Iluzia este o percepţie cu stimul real şi specific, denaturată şi/sau deformată. Această 
deformare priveşte mai mult calitățile senzoriale decât identificarea sau sensul elementelor 
percepute. Iluziile apar frecvent la subiecţii normali, care recunosc şi corectează sensul deformării 
perceptive. Spre deosebire de acestea, în iluziile patologice, subiectul nu încearcă să corecteze 
percepţia deformată, considerând o imagine veridică a realităţii. Iluziile au fost clasificate în: iluzii 
fiziologice şi iluzii patologice. 


HALUCINATIILE Sunt definite clasic drept “percepții fără obiect de perceput”. 


FENOMENE DE TIP HALUCINATOR ÎNRUDITE CU HALUCINATITLE 
Fenomene halucinatorii, Senzatiile parazite, Halucinatiile functionale, Halucinatiile eidetice, 
Halucinatiile fiziologice, Halucinozele, Halucinoidele 


HALUCINATIILE PSIHO-SENZORIALE Sunt cele care corespund întru-totul definiției 
halucinatiei (au caracter de senzorialitate, se proiectează în spaţiul perceptiv, subiectul crede in 
realitatea lor). 


HALUCINATIILE PSIHICE (PSEUDOHALUCINATHLE) Sunt definite ca 
autoreprezentări aperceptive, caracterizate prin incoercibilitate, automatism şi exogenitate (Petit 
G.). Spre deosebire de halucinatiile psihosenzoriale, halucinatiilor psihice le lipseşte obiectivitatea 
spaţială şi caracterul de senzorialitate. Sunt localizate în gândirea proprie, în spaţiul intrapsihic 
neavând decât obiectivitatea psihică. Datorită absenței caracterului de senzorialitate, prin contrast 
cu halucinatiile psiho-senzoriale ele mai sunt denumite şi pseudohalucinatii. 


Tema 3. PSIHOPATOLOGIA ATENȚIEI ȘI MEMORIEI. PSIHOPATOLOGIA 
GÂNDIRII. PSIHOPATOLOGIA COMUNICĂRII 


TULBURĂRILE DE ATENȚIE 

Tulburările de atenţie se numesc disprosexii, ele interesând atât atenţia voluntară cât şi cea 
involuntară. Se clasifică în: 

HIPERPROSEXIA semnifică creşterea atenţiei şi este un simptom frecvent în psihopatologie, 
HIPOPROSEXIA constă în diminuarea atenției, în special a orientării selective a proceselor psiho- 
comportamentale, APROSEXIA — semnifică abolirea atenției si se întâlneşte în stări confuzionale, 
sindromul catatonic, demente şi oligofrenii, prin scăderea globală a performanţelor intelectuale. 


TULBURĂRILE DE MEMORIE 
Se mai numesc şi dismnezii. Se clasifică în tulburări cantitative si calitative. 


DISMNEZII CANTITATIVE 

Hipermneziile: tulburări cantitative ale funcţiei mnezice constând în evocări involuntare 
rapide şi uşoare, tumultoase şi multiple, realizând o îndepărtare (circumscrisă) a subiectului de 
prezent. Există forme particulare: Mentismul, Viziunea retrospectivă . Hipomneziile: tulburări 
cantitative ale funcţiei mnezice constând în evocări lente şi dificile, sărace şi trunchiate cu tot 
efortul făcut, realizând o situaţie jenantă pentru subiect în momentul respectiv. Există forme 
particulare: Lapsusul, Anecforia. Amneziile: tulburări cantitative ale funcției mnezice constând în: 
prăbuşirea funcţiei mnezice cu imposibilitatea evocării sau fixării realizând o situaţie particulară, 
care obligă subiectul la găsirea unor soluţii de conjunctură. În funcţie de debutul evenimentului, 
RAUSCHBURG (1921) prin sistematizarea sa în funcţie de sens, le-a grupat în: anterograde (de 
fixare) şi retrograde (de evocare). 


DISMNEZII CALITATIVE (PARAMNEZII) 

Această categorie de tulburări are ca trăsătură comună o alterare a noțiunii de „timp trăit”. 
Sentimentul că prezentul şi trecutul nostru ne aparțin se estompează sau se prezintă în contratimp. 
Memoria autistică care nu mai este sub control introduce în sinteza mnezică imaginile şi afectele 
sale. Paramneziile (termen introdus de KRAEPELIN) se caracterizează prin: evocări deteriorate ale 
evenimentelor produse recent sau îndepărtat, fără o legătură cu realitatea obiectivă trăită de subiect, 
fie sub aspect cronologic, fie sub aspectul realității. 


TULBURARILE DE GANDIRE (vezi manualul pentru completare) 

Se clasifica in: 

TULBURĂRI ÎN DISCURSIVITATEA GÂNDIRII 

Tulburări în ritmul gândirii (Accelerarea ritmului gândirii, Lentoarea ideativă) 

TULBURĂRI ÎN FLUENTA GÂNDIRII Fadingul mintal descris ca o scădere progresivă a 
gândirii de către GUIRAUD, se manifestă printr-o încetinire a ritmului verbal, ca şi cum bolnavul ar 
fi detaşat, un scurt interval, de ceea ce spune. Barajul ideativ (KRAEPELIN), descris inițial pentru a 
desemna doar oprirea actelor voluntare, termenul de baraj se refera în prezent la oprirea ritmului 
ideativ. 

TULBURĂRI ÎN ANSAMBLUL GÂNDIRII Sunt tulburări în valorizarea judecăților şi 
rationamentelor gândirii. 

Ideile dominante sunt idei care se detaşează din contextul celorlalte idei, impunându-se 
într-un moment dat gândirii şi sunt legate de anumite particularităţi ale personalităţii subiectului de 
care se leagă însăşi hipervalorizarea lor, fie că subiectul este sau nu conştient de aceasta. 

Ideile prevalente. Ideea prevalentă, denumită ca atare de WERNICKE, este o idee care se 
impune gândirii ca nucleu al unui sistem delirant. 

Ideile obsesive sunt idei care se impun gândirii, o asediază şi o invadează, recunoscute de 
subiect ca un fenomen parazit, fiind străine şi contradictorii cu personalitatea individului. 

Ideile delirante sunt idei în dezacord evident cu realitatea, dar în a căror realitate bolnavul 
crede, impenetrabil la argumentele logicii formale şi care-i modifică concepția despre lume, 
comportamentul şi trăirile. În funcţie de conţinutul psihopatologic pot fi: Idei de persecuție, Idei 
delirante cu conţinut depresiv-de vinovăţie, autoacuzare, de ruină, Idei hipocondriace, Idei de 
gelozie şi erotomanice, Idei de filiatie, Idei delirante de invenţie, de reformă, mistice, Ideile de 
grandoare, Ideile de relaţie, Ideile de influenţă, Idei metafizice şi cosmogonice 


TULBURĂRI OPERAȚIONALE ALE GÂNDIRII 

Pot fi pasagere şi reversibile - se referă la scăderea, în grade variabile a randamentului şi 
eficacitatii operaţionale a gândirii, a capacităţii de creaţie şi se întâlnesc în stări reactive, surmenaj, 
posttraumatic, în infecții şi intoxicații sau permanente. 

Dintre tulburările permanente menţionăm: Stationare (nedezvoltarea gândirii) se referă la 
incapacitatea gândirii subiectului de a atinge anumite nivele operaționale, de la cele mai complexe 
(abstractizare şi generalizare) pana la cele elementare (limbajul articulat, capacitatea de 
autoingrijire). Progresive (dementele) sunt reprezentate de scăderi progresive şi globale ale întregii 
vieți psihice, afectând în primul rând gândirea, iar în cadrul acesteia capacitatea de generalizare şi 
de abstractizare. 


TULBURĂRILE COMUNICĂRII (vezi manualul pentru completare) 

Putem clasifica tulburările comunicării în tulburări ale comunicării verbale şi tulburări ale 
comunicării non verbale. 

TULBURĂRI ALE COMUNICĂRII VERBALE 

Tulburări ale expresiei verbale, Tulburările semanticii şi sintaxei, Tulburări ale 
expresiei grafice 


TULBURĂRI ALE COMUNICĂRII NONVERBALE 
Sunt tulburări ale tinutei, mimicii şi gesticei 


Tema 4. TULBURĂRILE AFECTIVITATII 


TULBURARILE DISPOZITIEI (vezi manualul pentru completare) 

Dispozitia este acel tonus afectiv fundamental, bogat in toate instantele emotionale si 
instinctive, care dă fiecăreia din stările noastre sufleteşti o tonalitate agreabilă sau dezagreabila, 
oscilând între cei doi poli extremi ai plăcerii şi ai durerii. Deci dispoziţia reprezintă polaritatea 


stărilor afectivității bazale într-un moment dat; modificarea ei in sens patologic poartă numele de 
distimie. 

Hipotimiile - scăderi în grade diferite ale tensiunii afective, traduse prin expresivitate, 
mimică redusă, răspuns comportamental sărac, rezonanță afectivă ştearsă. Cuprind: Indiferenta, 
Apatia, Atimia 

Hipertimiile - o creştere a încărcăturilor afective antrenând variații importante ale eutimiei, 
activităţii şi comportamentului. 

Anxietatea - a fost definită de JANET P. ca teamă fără obiect, manifestată prin nelinişte 
psihomotorie, modificări vegetative şi disfuncţii comportamentale. Anxietatea are caracter de 
potentialitate, deformând trăirea prezentă în raport cu viitorul presimtit ca ostil şi predeterminat ca 
atare. 

Sindromul depresiv are drept componente definitorii dispoziția depresivă, încetinirea 
proceselor gândirii şi lentoare psihomotorie, la care se adaugă o serie de simptome auxiliare de 
expresie somatică. Dispozitia depresivă este trăită ca “tristeţe vitală”, pierderea sentimentelor, golire 
şi nelinişte interioară, conținut perceptual cenuşiu, nebulos uneori. Încetinirea proceselor gândirii 
este exprimată de mono-ideism, incapacitate decizională, conţinut depresiv, ruminatii. După gradul 
de intensitate a depresiei, se poate descrie o depresie nevrotică şi o depresie psihotică. 

Disforiile sunt stări dispozitionale de tip depresiv asociate cu disconfort somatic şi 
excitabilitate crescută. Agresivitatea şi impulsivitatea subiectului este crescută, determinând uneori 
un comportament coleros; la acestea se adaugă deseori logoreea şi anxietatea. Euforia — este 
reprezentată de o creştere a dispozitiei având o tonalitate afectivă pozitivă, expansivă (hipertimie 
pozitivă). Ca şi în cazul depresiei trebuie operată o distincție între euforia (veselia) normală, şi cea 
simptom patologică. Ca şi depresia, cea de a doua nu apare izolată, ci în cadrul unui sindrom a cărui 
bază psihodinamică este sindromul maniacal. Sindromul maniacal are drept componente definitorii 
dispozitia euforică, accelerarea proceselor gândirii, excitație psihomotorie, la care se adaugă o serie 
de simptome de expresie somatică. 


Tulburări ale dinamicii dispozitionale sunt fluctuațiile pe care le suferă dispoziţia, 
schimbările de tonalitate, de la un interval de timp la altul. Ne referim la: Rigiditate afectivă şi 
Labilitate emoţională. 

Tulburări ale emoţiilor elaborate 

Paratimiile — modificări predominant calitative ale emoțiilor elaborate, caracterizate prin 
neadecvarea extremă în raport cu contextul situational al dispoziţiilor, sentimentelor, trăirilor 
afective. Se întâlnesc în stări reactive, psihoze schizofrenice, tulburări de involutie, 
parafrenie.Dintre paratimii fac parte: Inversiunea afectivă si Ambivalenta afectivă 


Fobia e definită ca o reacție somatică şi psihologică fata de obiecte/situatii ce provoacă 
frica, mai degrabă decât de obiectul însuşi. Frica specifică, intensă declanşată de un obiect sau o 
situaţie, care nu au prin ele însele un caracter periculos, fobia are cu caracter irațional recunoscut ca 
atare şi care nu poate fi controlat volitiv. Extazul este o stare paroxistică de bucurie intensă, în 
timpul căreia subiectul rupe comunicarea cu mediul, însoțită de o pantomimica exprimând această 
trăire inaccesibilă celorlalți. Se întâlneşte în isterie, oligofrenie, deliruri cronice cu tematică mistică, 
schizofrenie, epilepsie. Stările de afect sunt manifestări explozive şi cu efect dezorganizator asupra 
comportamentului, însoțite de modificări mimico-patomimice şi tulburări vegetative de tip simpatic, 
polarizând câmpul conştiinţei în jurul evenimentului conflictual şi caracterizate prin inadecvarea 
răspunsului şi a activității psihomotorii. Menţionăm printre acestea furia şi frica. 


Tema 5. PSIHOPATOLOGIA VOINȚEI. COMPORTAMENTE AGRESIVE. 
SUICIDUL 


Suicidul (de la sui = de sine şi cidium = omorâtor) semnifică „orice caz în care moartea 
rezultă direct sau indirect dintr-un act pozitiv sau negativ, făcut de victima însăşi, care ştie că 


trebuie să producă acest rezultat”. Noţiunea de suicid tinde să fie înlocuită cu cea de conduită 
suicidară, care înglobează suicidul reuşit, tentativele suicidare, ideile de sinucidere, sindromul 
presuicidar. 


PSIHOPATOLOGIA VOINȚEI 

Hiperbulia: creşterea forţei volitionale, având caracter global şi fiziologic 

Hipobulia cu caracter global: diminuarea forței volitionale cu scăderea capacităţii de 
acțiune, legate de un sistem motivational mai slab conturat sau chiar absent, deşi conştiinţa nu e 
modificată şi operaţiile gândirii sunt intacte 

Abulia:nivel maxim de scădere a forţei volitionale şi pierderea aproape totală a inițiativei şi 
capacității de acțiune 

Impulsivitatea: un sistem motivational modificat prin pulsiuni interioare imperioase, 
presante, care se impun conştiinţei şi determină trecerea la act, în condițiile unei capacități 
volitionale scăzute 

Parabulia: scăderea forţei volitionale determinată în principal de dezorganizarea sistemului 
volitional prin sentimente, dorințe ambivalente, bizare, consecinţe ale disocierii ideo-afective 


Tema 6. PSIHOPATOLOGIA CONŞTIINŢEI. TULBURĂRILE CONDUITEI 
MOTORII 


TULBURĂRILE DE CONȘTIINȚĂ 


TULBURĂRILE CÂMPULUI DE CONȘTIINȚĂ 


Tulburările claritatii şi capacităţii de integrăre a câmpului de conştiinţă corespund în 
mare parte tulburărilor de vigilitate din descrierile clasice sau tulburărilor de conştiență. În funcţie 
de gradul lipsei de răspuns la stimulii din exterior se descriu: Obtuzia, Hebetudinea, Torpoarea, 
Obnubilarea, Stuporul, Soporul, şi Suspendarea completă a conştiinţei. Bolnavul pare perplex, 
bradipsihic, inhibat psiho-motor, hipoprosexie severă şi dificultăți mnezice mixte, creşterea 
pragurilor senzoriale şi dificultăţi în înţelegere şi sinteză,vigilitate scăzută în diferite grade de la 
somnolenta până la comă. 

Tulburări ale structurii câmpului de conştiinţă din care fac parte: 


Îngustarea câmpului de conştiinţă, Starea crepusculară (cuprinde tulburarea disociativă 
isterică cu aspectul său particular — Sindromul Ganser), Personalitatea multiplă, în care pacientul 
îşi asumă un număr de false personalităţi, diferite, Confuzia mintală (stările confuzionale). 
Confuzia mintală îmbrăcă aspecte extrem de variate în funcție de gradul suferinței organice: 
Onirismul, Oneiroidia, Amentia (starea amentivă), Delirul acut. 


TULBURĂRILE CONȘTIINȚEI DE SINE 


Tulburările conştiinţei corporalitatii (somatognozia) 

Tulburări de schemă corporală — schema corporală (imaginea de sine) este concepută ca 
proiectarea reprezentativă integrală în constiintéa propriului nostru corp, funcţie globală şi 
nelocalizabilă. Constiinta propriului corp se constituie progresiv din date perceptive, realizând un 
cadru spaţial pentru percepții, reprezentări, amintiri şi emoții. În cadrul acestor tulburări imaginea 
propriului corp este percepută alterat. Întâlnim: Tulburări de schemă corporală de tip neurologic, 
Tulburări de schemă corporală de natură psihică: Cenestopatiile, Sindromul hipocondriac, 
Sindromul Cotard, Desomatizarea (Dismorfofobia şi Heautoscopia) 


Tulburările conştiinţei realităţii obiectuale in cadrul căreia descriem Derealizarea, un 
sentiment de stranietate a lumii exterioare, pe care subiectul îl încearcă în absența unor tulburări 
perceptive. 

Tulburări ale conştiinţei propriei persoane în cadrul cărora descriem: Personalitatea 
multiplă, Depersonalizarea, Sindromul de automatism mintal (KANDINSKI-CLERAMBAULT) 


CONDUITA MOTORIE ȘI TULBURĂRILE EI (vezi manualul pentru completare) 

Dezorganizarea conduitelor motorii 

În funcţie de tipul de dezorganizare sunt descrise psihopaologic împreună cu circumstanţele 
lor de apariţie: Agitaţia, Inhibitia motorie, Catatonia, Impulsiunile Impulsivitatea, Raptusul, 
Fugile 


Tulburări motorii induse de tratamentul cu neuroleptice 

Multe medicamente antipsihotice prezintă o gamă largă de efecte nedorite, care sunt în 
legătură cu proprietăţile lor antidopaminergice, antiadrenergice şi anticolinergice. Efectele 
extrapiramidale sunt dintre cele mai supărătoare pentru pacient şi pot fi cu uşurinţă confundate de 
cel nefamiliarizat cu ele, cu simptome ale bolii. Sunt descrise: Distonia acută, Akatisia, 
Diskineziile, Sindromul Parkinsonian. 


Tema 8. PSIHOPATOLOGIE SPECIALĂ. PSIHOPATOLOGIA LEGATĂ DE 
VÂRSTĂ SI ALTE TULBURĂRI ORGANICE 


DEMENTA. BOALA ALZHEIMER 

Cuvântul demenţă are origine latină fiind creat din prefixul de cu sens privativ semnificând 
„separare, cedare sau scădere-micşorare” şi un substantiv derivat din mens (suflet, spirit, 
inteligență). În consecință, prin demenţă s-ar înţelege o ,, micsorare a minții”. O altă traducere a 
termenului demens din latină este cea de „afară din mintea proprie”. 


Definiția operaţională a boli Alzheimer cuprinde: 

1. Tulburare neurodegenerativă progresivă 2.Caractere clinice şi trăsături patologice 
specifice 3. Variatii individuale, privind vârsta de debut, modalitatea progresiunii, ritmul 
deteriorării 4. Etiologii multiple care conduc la distrugere neuronală în regiunea 
hipocampului şi în ariile corticale asociative 


Examinarea neuropsihologică este în opinia multor autori prima cale de investigare a 
dementei deoarece oferă posibilitatea evaluării unor variate domenii ale funcţiei cognitive. Cel mai 
cunoscut instrument este MMSE (Mini Mintal State Examination) care practic ar trebui să fie un 
instrument la îndemâna oricărui medic sau psiholog clinician. 


ÎNTÂRZIEREA MINTALĂ 


Criteriile de diagnostic DSM-IV 

A. Funcţionare intelectuală semnificativ submedie: un QI de aproximativ 70 sau sub la 
un test individual (pentru sugari — apreciere clinică) 

B. Deteriorare sau deficite concomitente în funcționarea adaptativă prezentă 
(eficacitatea persoanei de a satisface standardele aşteptate pentru vârsta sa de către grupul său 
cultural) în cel putin două din următoarele domenii: comunicare, autoingrijire, viata de familie, 
aptitudini sociale/interpersonale, uz de resursele comunităţii, autoconducere, aptitudini şcolare 
funcționale, muncă, timp liber, sănătate, siguranță 

C. Debut înainte de vârsta de 18 ani 
Se codifică pe baza gradului de severitate, care reflectă nivelul de deteriorare intelectuală: 
Retardare mintală uşoară — QI de la 50-55 până la 70 


Retardare mintala moderata — QI de la 35-40 pana la 50-55 

Retardare mintală severă — QI de la 20-25 până la 35-40 

Retardare mintală profundă — QI sub 20 sau 25 

Retardare mintală de severitate nespecificată — când există prezumția fermă de retardare 
mintală, dar inteligența persoanei nu poate fi testată prin testele standard 


ADHD 

ADHD înseamnă Deficit de Atenţie / Tulburare Hiperkinetică şi este una dintre cele mai 
frecvente afecţiuni comportamentale întâlnite la copii şi adolescenţi. Studiile arată că un procent de 
5% din copiii de vârstă şcolară prezintă simptome ADHD (1-2 din copiii dintr-o clasă de 30). 
Prevalenta ADHD este de aproximativ 6-9% cu un raport băieţi: fete de 3:1 până la 5:1. Conform 
Diagnostic and Statistical Manual of Mental Disorders (DSM-IV-TR), simptomele ADHD se impart 
în trei categorii: cu deficit de atenție, hiperactivitate şi impulsivitate, putând surveni şi in forma 
combinată. 


Tema . PSIHOPATOLOGIE SPECIALĂ. PSIHOPATOLOGIA TULBURARILOR 
ANXIOASE 


Tulburările de anxietate au fost grupate de autorii americani în următoarele categorii: 
° Tulburările anxioase fobice (fobia specifică, fobia socială, agorafobia) 

Atacuri de panică 

Tulburarea anxioasă generalizată 

Tulburarea obsesiv-compulsivă 

Reacția acută la stres 

Tulburarea de stres posttraumatică 


Tema 10. PSIHOPATOLOGIE SPECIALĂ. BOALA BIPOLARA 


PSIHOZA MANIACO-DEPRESIVA - BOALA BIPOLARA (PMD) 
PMD cunoscută în termeni medicali ca tulburare afectivă bipolară, este cea mai dramatică 
formă de suferință afectivă. 

° A fost descrisă de Kraepelin (1889) (spectrul bolii maniaco-depresive), dar 
legătura dintre melancolie si manie a fost subliniată de Hipocrate 

° Spre deosebire de depresia majoră, care poate surveni la orice vârstă, PMD 
debutează în general, înaintea vârstei de 35 de ani. 

e Incidenta bolii este de aproximativ 1/100. 

° Pacientii cu boală bipolară diferă de cei cu alte forme de depresie, prin modul 
lor de a oscila între depresie şi manie, separate prin perioade normale. 

° Există aşa numitele stări mixte care amestecă elemente depresive cu elemente 
de excitație. De obicei, acestea apar când dispoziția se inversează. 

° Durata în timp a acestui ciclu variază de la o persoană la altă persoană. 


EPISODUL MANIACAL 
Pacientii care se află în faza maniacală simt mai curând un atac brusc de exaltare, de euforie 
sau iritabilitate extremă care se dezvoltă în decurs de câteva zile până la o deterioare gravă. 


SIMPTOMELE FAZEI MANIACALE 

Un mod de a se simți excesiv de bun, euforic, expansiv sau iritabil; nimic (veşti rele, 
tragedii) nu poate schimba această stare de fericire. Euforia se poate schimba rapid în iritare sau 
furie.Exprimă numai optimism nejustificat şi o lipsă de discernământ. 

Încrederea în sine creşte până la delir de grandoare în care persoana consideră că are legături 
speciale cu Dumnezeu, celebrități, conducători politici. Hiperactivitate şi planuri excesive, 


participare in numeroase activitati care pot conduce la rezultate nedorite. Un comportament sexual 
anormal (libidou crescut, dezinhibitie sexuală) Fuga de idei. Pacienţii prezintă o multitudine de idei 
care se succed rapid, în mod necontrolat Necesitatea redusă de somn, insomnii. Lipsa puterii de 
concentrare: atenţia pacientului este cu uşurinţă deviată către detalii neimportante. Iritabilitate 
bruscă, furie sau paranoia se declanşează când planurile grandioase ale pacientului se năruie sau 
când sociabilitatea lui excesivă este refuzată. 


EPISODUL DEPRESIV 

sentimente de inutilitate, de lipsă de speranţă, de neajutorare, indiferență fata de orice, 

sentimentul de vină nejustificata,tristete prelungită, accese inexplicabile de plâns, 
irascibilitate sau iritabilitate; activitățile agreabile, contactele sociale, munca sau sexul care altă dată 
îi făceau plăcere, nu-i mai trezesc interesul, imposibilitatea de a se concentra sau de a-şi aminti 
detalii, gânduri de moarte, încercări de suicid, pierderea apetitului sau apetit exagerat, fatigabilitate 
persistentă, letargie, insomnie sau nevoie crescută de somn, dureri, constipatie sau alte afecțiuni 
somatice cărora nu li se poate determina o cauză obiectivă 


EPISOADE MIXTE 

În evoluţia bolii pot exista şi episoade în care se amestecă simptomele de tip maniacal cu 
cele de tip depresiv. Este caracteristică schimbarea rapidă a dispozitiei, astfel încât în cursul 
aceleiaşi zile se pot întâlni ambele stări. 


Tema 11. PSIHOPATOLOGIE SPECIALĂ. SCHIZOFRENIA. ALTE TULBURĂRI 
DELIRANTE. PARANOIA 


SCHIZOFRENIA 


Definiţie: “Tulburare mintală care durează cel putin şase luni şi presupune pentru cel putin o 
lună existenţa unei faze active de boală (adică existenţa a două sau mai multe simptome dintre 
următoarele: idei delirante, halucinaţii, dezorganizarea vorbirii, comportament profund dezorganizat 
sau catatonic, simptome negative)”. DSM IV 


Simplificarea complexitatii schizofreniei 
e Diviziunea simptomelor in grupuri largi 
e Pozitive: distorsiuni sau exagerari ale functiilor normale (halucinatii, comportament 
bizar, vorbire dezorganiza, idei delirante 


e Negative: Diminuarea functiilor normaleidei delirante (alogie, aplatizarea afectului, 
abulie, anhedonie) 


FORME CLINICE (SUBTIPURI) IN SCHIZOFRENIE 


Subtipuri traditionale 

1. Dezorganizată (Hebefrenica), 2. Catatonică, 3. Paranoida, 4. Nediferentiata (Simplă) 5. 
Reziduala caracterizata de defectul psihotic sau cognitive sau in cadrul functionalitatii socio- 
familiale 


DATE EPIDEMIOLOGICE 

Prevalenta = 0,2 - 2% (nr. de persoane bolnave la un moment dat intr-o populatie). Nu difera 
in raport cu zona geografica cu exceptia tarilor nordice unde este mai crescuta 

Prevalenta pe viata = 0,5 - 1% ( o persoană dintr-o sută poate face schizofrenie la un 
moment dat) Incidenta = 1/10 000 (nr. de îmbolnăviri noi pe an) Debutul majoritar între 20-35 de 
ani. Vârsta de debut mai mică la bărbaţi Raportul bărbaţi / femei = 1 


ALTE TULBURĂRI DELIRANTE. PARANOIA (vezi manualul pentru completare) 


Paranoia este o tulburare care era descrisă ca o psihoză cronică endogena care constă in 
evoluţia continuă a unui sistem delirant durabil şi impenetrabil la critică, dezvoltându-se insidios pe 
fondul conservării complete a ordinii şi claritatii gândirii, voinţei şi acţiunii. 

Elementele definitorii sunt realizate de: 

- delir cronic bine sistematizat nehalucinator 
- discrepanta între aspirații şi posibilități 
- personalitate premorbidă specifică (rigidă, hipertrofie a Eu-lui) 


Tema 12. PSIHOPATOLOGIE SPECIALĂ. PSIHOPATOLOGIA ADICTIEI 


CONCEPTUL DE ADICTIE —“ADDICTION” 

Noţiunea de adictie este o noțiune descriptivă şi defineşte comportamente sau procese. Ea se 
referă la zona comportamentelor caracterizate de acte repetate în care predomină dependența fata de 
o situaţie sau un obiect material care este căutat şi consumat cu aviditate. În comportamentul adictiv 
persoanele deviază toate celelalte centre de interes, cu incapacitatea de a alege să nu realizeze gestul 
adictiv, care nu constituie, de altfel, neapărat, o experienţă agreabilă (Peele). 


Intoxicația cu o substanță - Apariţia unui sindrom reversibil specific substanţei datorat 
ingestiei sau expunerii la o substanţă. Substanțe diferite pot produce sindrome similare sau identice. 
Modificările psihologice sau comportamentale dezadaptive semnificative clinic sunt datorate 
efectului substanței asupra sistemului nervos central Ele pot fi: iritabilitate, labilitate afectivă, 
deteriorare cognitivă, deteriorarea judecății, deteriorarea funcțională, socială sau profesională) şi 
apar în timpul consumului de substanţă sau la scurt timp după aceea. 

Dependenţa - se caracterizează prin tendinţa de creştere progresivă a dozelor de drog şi prin 
imposibilitatea de a opri, chiar şi pentru câteva zile, consumul fără ca aceasta să nu determine 
apariția sevrajului. 

Sevrajul — stare de rău subiectiv, intens, în care pacientul caută să obţină prin orice mijloace 
drogul, însoţită de o perturbare biologică neurovegetativă şi dismetabolică de amploare, iar uneori 
de moarte. 

Dependenţa 

e Reprezintă tulburarea comportamentale definită prin dorința puternică, compulsivă 
de a utiliza o sustanta psihoactiva 
e Dificultate de a opri consumul 

Comportament de căutare al drogurilor cu invazia progresivă a întregii existente de către 
acest fenomen. Sunt descrise: Dependenţa fizică, caracterizată prin apariţia sevrajului, Dependența 
psihică = craving şi căutarea compulsivă a substanţei = nevoia de a menține şi regăsi senzaţia de 
plăcere, de bine, satisfacția, stimularea pe care o aduce consumatorilor dar şi de a evita senzaţia de 
rău psihic care apare în lipsa consumului 

Craving sau apetenta 

e Este o nevoie imperioasă pentru o substanță cu efect psihotrop şi căutarea 
compulsivă a acesteia. Acest fenomen joacă un rol important în apariţia dependenţei. 

e Crave (engl) = a dori ceva cu ardoare implicând solicitare insistentă - “sete” de drog. 

e Definiţia OMS = dorinţa de a experimenta din nou efectele unei substanţe consumate 
anterior. Comportamentul devine expresia acestei trăiri, condensându-se — în pofida oricăror 
riscuri şi neajunsuri spre procurarea drogului. 


ALCOOLISMUL 

Este o boală primară, cronică, adesea progresivă şi fatală. Manifestările şi dezvoltarea ei 
sunt influențate de factori: genetici, psihosociali, de mediu Se caracterizează prin: scăderea 
controlului asupra băutului, interesul pentru alcool, consumul de alcool în ciuda consecinţelor 
adverse, distorsiuni în gândire — negarea. Simptomele alcoolismului pot fi continue sau periodice. 


TOXICOMANIA 

Este un consum patologic, cronic sau periodic, impulsiv, de substante care modifica starea 
afectivă sau de conştiinţă. Toxicomania este rezultatul acţiunii unor factori externi şi interni, al unor 
interacțiuni patogene din copilărie. Conflictele existente în copilărie în cadrul familiilor 
dezechilibrate şi reactualizarea acestora în adolescență, joacă un rol important în geneza 
toxicomaniilor. Principalele droguri: derivatii de opiu (morfina, heroina), cocaina, cannabis (haşis, 
marihuana), tranchilizante (barbiturice, meprobamat, benzodiazepine), psihodisleptice = 
halucinogene (mescalina, psilocibina, LSD, ectasy), amfetamine, inhalanti 


ALTE COMPORTAMENTE ADICTIVE 
° adictia sexuală (dependența la sex, comportamentul sexual compulsiv) 
° adictia de internet 


Tema 13. TERAPII PSIHOFARMACOLOGICE. TERAPIA 
ELECTROCONVULSIVANTĂ 


NEUROLEPTICELE (ANTIPSIHOTICELE) 

Reprezintă principalul tratament al schizofreniei. Efectele lor sunt mai degrabă antipsihotice 
decât antischizofrenice. Efectul antipsihotic se referă la capacitatea de a modifica ,,simptomele 
țintă” ale stărilor psihotice care cuprind halucinații, iluzii şi tulburările de gândirfe de tipul ideilor 
delirante. Produc sedare, liniştire psiho-motorie, liniştirea emoțională, indiferență afectivă. Pot 


induce sindromul neuroleptic. 


ANXIOLITICELE SI TRANCHILIZANTELE 

Definiţie. Anxioliticele reprezintă o clasă de substanțe ce se distinge prin diminuarea 
anxietatatii, reducerea stării de tensiune psihică, acțiune asupra stărilor de excitație — agitație 
psihomotorie, ameliorarea tulburărilor de comportament, echilibrarea reacțiilor emoționale. Au 
efect în manifestările somatice ce constituie expresia anxietatii sau depresiei mascate. Deşi, din cele 
mai vechi timpuri, substanțe ca alcoolul şi o serie de plante (passiflora, valeriana) au fost folosite 
pentru proprietăţile lor sedative, prima substanță tranchilizantă folosită pe scară largă a fost 
meprobamatul - 1954. 

Tranchilizantele cuprind la ora actuală un grup heterogen de substanțe cu acţiuni 
farmacologice diferite, al căror principal efect terapeutic este reducerea anxietatii, motiv pentru care 
majoritatea clasificărilor actuale preferă denumirea de medicamente anxiolitice. 


ANTIDEPRESIVELE 


Indicatiile tratamentului cu antidepresive 

Antidepresivele sunt indicate în primul rând pentru tratamentul simptomelor depresive din: 
Depresia majoră, Episoadele depresive din tulburarea bipolară , Simptomele depresive secundare 
unor probleme medicale, Distimia, Tulburarea obsesiv-compulsivă, Tulburarea de panică, 
Tulburarea anxioasă generalizată, mai ales în cazurile care asociază şi simptome depresivemedicatie 
auxiliară pentru controlul dureri, Tulburarea disforică premenstruală, Tulburarea afectivă sezonieră, 
Depresia postpartum, Tulburarea de stres posttraumatic, Fobia socială. Când antidepresivele sunt 
utilizate corect, 50% până la 70% din pacienţi cu depresie majoră răspund la tratament. 


TIMOSTABILIZATOARELE (PSIHOIZOLEPTICE) 

Sunt substanţe care previn oscilatiile chimice, stabilizând dispoziţia şi evitând producerea 
acceselor maniacale sau depresive. Efectul acestor substanțe se exercită asupra întregului sistem 
psihic şi nu doar asupra timiei prin mecanisme complexe de acţiune (stabilizare de membrană, 
blocarea canalelor de sodiu, antagonism Gaba) 


TRATAMENTUL ELECTROCONVULSIVANT 


Foarte controversat atât în psihiatrie cât şi in mass-media,acest lucru se datorează partial 
pentru că s-a folosit abuziv şi în afara situațiilor în care ar fi fost util şi partial pentru că era dificil să 
se facă o cercetare cu acuratete.Mai multe studii au demonstrat că ECT e superior medicatiei 
antidepresive şi de departe superior placebo-ului în tratamentul depresiei. Indicaţii clinice: 
Principala folosire a electoşocului este boala depresivă severă. În practică,în clinică electroşocul 
este folosit: Când o boala depresivă cu trăsături descrise mai sus nu răspunde la tratament 
antidepresiv, În depresia psihotică când suferința este severă,în special atunci când sunt prezente 
idei delirante, În stuporul depresiv, În stupoare catatonică, În psihozele puerperale,in special acelea 
cu clouding, perplexitate şi importante trăsături afective. 


Tema 14. AMENINȚĂRI SI PROVOCĂRI LA ADRESA PSIHIATRIEI. 
ORIENTĂRI CONTEMPORANE. PSIHIATRIA - O PRACTICĂ ETICĂ. 


O serie de amenințări la adresa psihiatriei contemporane şi implicit la adresa psihopatologiei 
ca şi la statutul profesional al psihiatrului şi al psihologului clinician se manifestă în lumea 
contemporană. Ele izvorăsc fie din direcții de cercetare şi orientare teoretică unilaterală care 
absolutizează o latură sau alta a modelului bio-psiho-social încercând o simplificare până la 
caricatură a instanțelor ce determină comportamentul uman normal şi patologic, fie din modele 
culturale care se subsumează mai repede gândirii magice şi prejudecatilor decât modelelor umanist- 
ştiinţifice. 


BOALĂ ŞI STIGMATIZAREA. 

Provenit din cuvântul grecesc stigma = semn cu fierul înroşit, înțepătură, stigma a căpătat în 
accepțiunea medicală semnificația de semn clinic obiectiv, considerat a releva în mod specific 
existența unei stări morbide.Teoria stigmatelor a putut îmbrăca aspecte profund negative in plan 
socio-politic, fiind folosită ca „argument ştiinţific” de unele ideologii. Mai mult, sub o formă 
„elevată”, socio-biologia contemporană încearcă transpunerea „stigmatelor” la nivel genetic, pentru 
a dovedi inegalitatea biologică a indivizilor. 


IMAGINEA BOLII PSIHICE SI STIGMATIZARE. 

O recentă cercetare asupra imaginii pe care o au oamenii despre bolnavii psihici arată că una 
dintre cele mai importante componente este pericolul social pe care aceştia îl reprezinta pentru 
societate în general şi pentru ei personal în particular. Bolnavii psihic sunt percepuți ca fiind 
periculoşi şi determină o reacție de teamă pentru că sunt consideraţi agresivi, chiar şi capabili de 
crimă. 

TESTE DE AUTOEVALUARE 


a l. Elaborarea DSM are la baza modelul: 

a. ateoretic 

b. cognitivist 

c. etologic 

d. structuralist 

E 23 Jaspers K a abordat psihopatologia din perspectiva modelului: 
a. psihanalitic 

b. etologic 


c. fenomenologic 
d. structuralist 


ta a Când spunem ca în lume 5-8% dintre persoanele de peste 65 de ani au boala 
Alzheimer ne referim la: 

a. incidenta bolii 

b. prevalenta bolii 

c. grupul cu risc crescut 

d. severitatea consecintelor bolii 


E Ya Confruntarea dintre perspectiva emica si etica apartine carui model din 
psihopatologie? 

modelul etologic 

modelul etnopsihopatologic 

modelul ecosistemic 

modelul existentailist 


ange 


sa a Hipoprosexia este o tulburare de: 
atentie 

vointa 

dinamica sexuala 

memorie 


aor, 


A 6. Cisvestismul si transvestismul sunt forme particulare ale: 
a. tinutei excentrice 

b. rafinamentului vestimentar 

c. tinutei pervertite 

d. tinutei dezordonate 


a 7. O persoana caracterizata de emotionalitate excesiva si de cautare a atentiei se 
potriveste cel mai bine profilului de personalitate: 
a. Narcisica 


b. Borderline 

c. Histrionica 

d. Paranoida 

i, 8. Dintre trasaturile personalitatii paranoide nu face parte: 


a. dubii nejustificate referitoare la loialitatea sau corectitudinea colegilor 
b. tendinta de a obtine si pastra puterea 
c. indiferenta la laude sau critici 


d. neîncredere si suspiciozitate fata de altii 


ma Gândirea de tip magic si comportamentul excentric fac parte dintre trasaturile 
tulburarii de personalitate de tip: 

a. schizoid 

b. schizotipal 

c. borderline 

d. paranoid 

— Io Dementa se deosebeste de delirium prin faptul ca este: 

a. mai severa 

b. sunt prezente halucinatii 

c. persistenta si progresiva 

d. este prezenta dezorientarea temporo-spatiala 

a Cea mai frecventa modificare de comportament întâlnita în dementa este: 
a. agitatia 

b. tulburarile de comportament sexual 

c. halucinatiile 

d. violenta fizica 


— 12 Primul contact în cadrul tratamentului toxicomanului cu heroina vizeaza urmatoarele 
cu exceptia: 

Cura de sevraj 

Bilantul problemelor 

Stabilirea unei relatii de încredere 

Analiza cererii 


= ~- “£3: Starea de rau subiectiv, intens, în care pacientul cauta sa obtina prin orice mijloace 
drogul, însotita de o perturbare biologica neurovegetativa si dismetabolica de amploare, iar uneori 
de moarte poarta numele de: 

a. dependenta 


b. craving 
c. toleranta 
d. sevraj 


ss 4 Afazia presupune 

a. tulburari de recunoastere a obiectelor 
b. tulburari de coordonare 

c. tulburari de rationament 

d. tulburari de limbaj 


_ 15. Care din urmatoarele formule este cea mai eficienta în abordarea terapeutica a 
psihozei maniaco-depresive: 

a. psihoterapie individuala urmata de psihoterapie de grup 

b. psihofarmacologie urmata de socioterapie 

c. psihofarmacologie + psihoterapie 

d. psihoterapie urmata de psihofarmacologie de întretinere 


